

**ŽUPAN**

**KLASA: 112-02/22-01/1**

**URBROJ: 2198-01-22-6**

**Zadar, 23. veljače 2022. godine**

Na temelju članka 17. i 19. stavka 2. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11, 4/18, 112/19), župan Zadarske županije, objavljuje

**UPUTE I OBAVIJESTI KANDIDATIMA**

**KOJI PODNOSE PRIJAVE NA JAVNI NATJEČAJ ZA IMENOVANJE**

**PROČELNIKA UPRAVNIH TIJELA ZADARSKE ŽUPANIJE**

U „Narodnim novinama“ broj 22/2022 od 23. veljače 2022. godine objavljen je javni natječaj za imenovanje:

1. pročelnika Upravnog odjela za gospodarstvo i turizam, radno mjesto broj 166. iz Pravilnika o unutarnjem redu upravnih tijela Zadarske županije („Službeni glasnik Zadarske županije“ 4/22, u nastavku: Pravilnik), 1 izvršitelj, na neodređeno vrijeme uz obvezni probni rad od tri mjeseca,

2. pročelnika Upravnog odjela za zdravstvo, radno mjesto broj 224. iz Pravilnika, 1 izvršitelj, na neodređeno vrijeme uz obvezni probni rad od tri mjeseca,

3. pročelnika Upravnog odjela za hrvatske branitelje, udruge, demografiju i socijalnu politiku, radno mjesto broj 236. iz Pravilnika, 1 izvršitelj, na neodređeno vrijeme uz obvezni probni rad od tri mjeseca.

Od dana objave javnog natječaja u „Narodnim novinama“ počinje teći rok od 15 dana za podnošenje prijava na javni natječaj. Slijedom navedenog, posljednji dan za podnošenje prijava na javni natječaj je 10. ožujka 2022. godine. Prijava je podnesena u roku ako je prije isteka roka zaprimljena u pisarnici Zadarske županije, Božidara Petranovića 8, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga kao preporučena pošiljka, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

**I. Opis poslova radnih mjesta, koja se popunjavaju predmetnim javnim natječajem:**

**1. pročelnik** **Upravnog odjela za gospodarstvo i turizam, radno mjesto broj 166. iz Pravilnika:**

- rukovodi radom Odjela u skladu sa Zakonom i propisima kroz: osiguravanje transparentnog i

 učinkovitog rada Odjela.

- sudjeluje u rješavanju najsloženijih pitanja i koordinira poslove iz dijela djelokruga rada

 Odjela koji se odnosi na područje poticanja i promocije poduzetničkih aktivnosti, ostvarivanja

 uvjeta za razvoj industrijskih grana od strateškog značaja za Zadarsku županiju te jačanje

 poslovnog okruženja Županije.

- sudjeluje u rješavanju najsloženijih pitanja i koordinira poslove iz dijela djelokruga rada

 Odjela koji se odnosi na područje unaprjeđenja razvoja turističke ponude Županije, rad na

 provedbi sektorskih strateških dokumenta regionalne razine, daje prijedloge za brži razvoj

 sektora te koordinacija aktivnosti svih dionika u turizmu.

- sudjeluje u rješavanju najsloženijih pitanja i koordinira poslove iz dijela djelokruga rada

 Odjela koji se odnosi na područje infrastrukture, osim infrastrukture u poslovnim zonama te

 prometne, lučke i vodnogospodarstvene infrastrukture, te područje energetike.

- sudjeluje u rješavanju najsloženijih pitanja i koordinira poslove iz dijela djelokruga rada

 Odjela koji se odnosi na područje povjerenih poslova državne uprave.

- izrađuje izvješća i druge analitičko-stručne materijale iz djelokruga rada Odjela.

- izrađuje nacrta akata iz djelokruga rada Odjela.

- izvršava opće akte županijske Skupštine.

- donosi rješenja i druge akte u upravnom postupku iz područja službeničkih odnosa za

 službenike Odjela.

- obavlja i druge poslove koje mu povjeri župan.

**2. pročelnik Upravnog odjela za zdravstvo, radno mjesto broj 224. iz Pravilnika:**

- planira i organizira poslove u Odjelu.

- sudjeluje u izradi nacrta proračuna Zadarske županije te prati i kontrolira provedbu proračuna

 Odjela.

- koordinira postupke izrade akata i programa rada iz područja zdravstva i zdravstvene zaštite.

- koordinira provedbu upravnih postupaka iz područja zdravstvene zaštite korisnika na teret

 državnog proračuna.

- prati i osigurava pravilnu primjenu propisa i mjera iz područja zdravstva i zdravstvene zaštite.

- procjenjuje rad i ocjenjuje službenike i namještenike u odjelu, donosi rješenja iz službeničkih

 odnosa.

- kontinuirano se stručno usavršava na savjetovanjima, radionicama, seminarima,

 konferencijama.

**3. pročelnik Upravnog odjela za hrvatske branitelje, udruge, demografiju i socijalnu politiku, radno mjesto broj 236. iz Pravilnika:**

- planira, organizira i vodi poslove u Odjelu. Nadzire i kontrolira provede zakona i propisa iz

 nadležnosti Odjela. Kreira, prati i kontrolira proračun Odjela. Prati Provedbu Županijske

 razvojne strategije i izvještava o provedbi mjera. Sudjeluje u kreiranju socijalne politike u

 suradnji s jedinicama lokalne samouprave. Surađuje u pitanjima od zajedničkog interesa sa

 županom Zadarske županije i Županijskom skupštinom, drugim županijskim upravnim i

 savjetodavnim tijelima i drugim tijelima državne uprave, ustanovama, trgovačkim društvima

 i drugim subjektima.

- predstavlja upravni odjel i službe u okviru nadležnosti odjela te sudjeluje u radu savjetodavnih

 županijskih tijela. Koordinira izradom akata, izrađuje programa rada, prati provedbu i izrađuje

 izvješća iz svog područja. Prati i osigurava pravilnu primjenu propisa i mjera iz područja

 socijalne politike, područja ostvarivanja prava hrvatskih branitelja i civilnih stradalnika

 Domovinskog rata te područja demografije. Koordinira rad s drugim upravnim odjelima i

 tijelima. Kontinuirano se stručno usavršava na savjetovanjima, radionicama, seminarima,

 konferencijama.

- donosi rješenja i druge akte u upravnom postupku iz područja službeničkih odnosa za

 službenike Odjela.

**II. Podaci o plaći:**

Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10) plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

Koeficijent složenosti poslova radnog mjesta pročelnik, radno mjesto broj 166., 224., i 236. iz Pravilnika je 4,30 utvrđen temeljem točke III. Odluke o koeficijentima za obračun plaća službenika i namještenika Zadarske županije utvrđenog pod rednim brojem 1., za radna mjesta 1. klasifikacijskog ranga („Službeni glasnik Zadarske županije“ broj 6/22).

Osnovica za obračun plaće utvrđena je člankom 44. stavak 1. Kolektivnog ugovora za službenike i namještenike upravnih tijela Zadarske županije („Službeni glasnik Zadarske županije“ broj 35/21) i iznosi 4.000,00 kn u bruto iznosu.

**III. Način obavljanja prethodne provjere znanja i sposobnosti kandidata:**

Prethodna provjera znanja i sposobnosti kandidata temelji se na članku 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19), a provodi ju tročlano Povjerenstvo za provedbu javnog natječaja imenovano od strane župana Zadarske županije.

Pravo pristupa na prethodnu provjeru znanja i sposobnosti imat će kandidati koji dostave pravovremene i potpune prijave te koji udovoljavaju propisanim i objavljenim uvjetima javnog natječaja, a poziv na prethodnu provjeru znanja i sposobnosti biti će objavljen na mrežnoj stranici Zadarske županije [www.zadarska-zupanija.hr](http://www.zadarska-zupanija.hr) ,te na oglasnoj ploči Doma Županije, Božidara Petranovića 8, Zadar, najmanje pet dana prije održavanja provjere.

Podnositelji nepravodobnih i nepotpunih prijava kao i podnositelji koji ne udovoljavaju propisanim i objavljenim uvjetima javnog natječaja neće se smatrati kandidatima, te će im biti upućena odgovarajuća pisana obavijest.

Prethodna provjera znanja i sposobnosti kandidata obavlja se putem pisanog testiranja znanja i intervjua.

**1. Pravni izvori za pripremanje kandidata za prethodnu provjeru znanja i sposobnosti za** **radno mjesto pročelnik Upravnog odjela za gospodarstvo i turizam, radno mjesto broj 166. iz Pravilnika, su sljedeći:**

1. Zakon o poticanju razvoja malog gospodarstva („Narodne novine“ broj 29/02, 63/07, 53/12, 56/13, 121/16):

2. Zakon o obrtu („Narodne novine“ broj 143/13, 127/19, 41/20);

3. Zakon o ugostiteljskoj djelatnosti („Narodne novine“ broj 85/15, 121/16, 98/18, 25/19, 98/19, 32/20, 42/20, 126/21);

4. Zakon o turističkim zajednicama i promicanju hrvatskog turizma („Narodne novine” broj 52/19, 42/20):

5. Zakon o općem upravnom postupku („Narodne novine” broj47/09, 110/21), od članka 1. do članka 121.;

6. Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20);

7. Statut Zadarske županije („Službeni glasnik Zadarske županije“ broj 15/09, 7/10, 11/10, 4/12, 2/13, 14/13, 3/18, 5/20, 5/21).

**2. Pravni izvori za pripremanje kandidata za prethodnu provjeru znanja i sposobnosti** **za radno mjesto pročelnik Upravnog odjela za zdravstvo, radno mjesto broj 224. iz Pravilnika, su sljedeći:**

1. Zakon o zdravstvenoj zaštiti („Narodne novine” broj 100/18, 125/19, 133/20, 147/20, 136/21);

2. Zakon o obveznom zdravstvenom osiguranju („Narodne novine“ broj 80/13, 137/13, 98/19), od članka 87. do članka 118.;

3. Zakon o općem upravnom postupku („Narodne novine” broj47/09, 110/21) od članka 1. do članka 121.;

4. Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20);

5. Statut Zadarske županije („Službeni glasnik Zadarske županije“ broj 15/09, 7/10, 11/10, 4/12, 2/13, 14/13, 3/18, 5/20, 5/21).

**3. Pravni izvori za pripremanje kandidata za prethodnu provjeru znanja i sposobnosti** **za radno mjesto pročelnik Upravnog odjela za hrvatske branitelje, udruge, demografiju i socijalnu politiku, radno mjesto broj 236. iz Pravilnika, su sljedeći:**

1. Zakon o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21) od članka 149. do članka 188.;

2.Zakon o civilnim stradalnicima iz Domovinskog rata („Narodne novine“ broj 84/2021) od članka 1. do članka 10., od članka 62. do članka 85.;

3. Zakon o socijalnoj skrbi („Narodne novine“ broj 18/22) od članka 126. do članka 291.;

4. Zakon o udrugama („Narodne novine“ broj 74/14, 70/17, 98/19);

5. Zakon o općem upravnom postupku („Narodne novine” broj 47/09, 110/21) od članka 1. do članka 121.;

6. Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20);

7. Statut Zadarske županije („Službeni glasnik Zadarske županije“ broj 15/09, 7/10, 11/10, 4/12, 2/13, 14/13, 3/18, 5/20, 5/21).

Izvori za pripremu kandidata objavljeni u „Narodnim novinama“ dostupni su na mrežnoj stranici <https://narodne-novine.nn.hr/>, izvori objavljeni u „Službenom glasniku Zadarske županije“ dostupni su na linku <https://glasnik.zadarska-zupanija.hr/> .

**1. Prethodna provjera znanja i sposobnosti kandidata za radno mjesto pročelnik Upravnog odjela za gospodarstvo i turizam, radno mjesto broj 166. iz Pravilnika obuhvaća:**

a) pisano testiranje znanja iz područja navedenih u pravnim izvorima za pripremanje kandidata,

b) pisano testiranje znanja engleskog jezika,

c) intervju.

Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 30 bodova.

Smatra se da je kandidat položio pisano testiranje ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju. S kandidatom koji je položio pisano testiranje, Povjerenstvo za provedbu javnog natječaja provest će intervju.

a) Pisano testiranje znanja iz područja navedenih u pravnim izvorima za pripremanje kandidata sastoji se od ukupno 30 pitanja. Bodovanje pisanog testiranja obaviti će se na način da broj točnih odgovora bude podijeljen s 3, što zaokruženo na cijeli broj daje broj bodova postignutih na pisanom testu. Maksimalan broj bodova koji kandidat može ostvariti na pisanom testiranju je 10 bodova.

b) Pisano testiranje znanja engleskog jezika sastoji se od pisanja eseja. Maksimalan broj bodova koji kandidat može ostvariti na provjeri znanja engleskog jezika je 10 bodova.

c) Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu. Intervju se boduje na način da svaki član Povjerenstva boduje kandidata od 1 do 10, te se zbroj njihovih bodova dijeli s brojem članova Povjerenstva i dobiveni iznos čini (prosjek) bodovne ocjene. Maksimalan broj bodova koji kandidat može ostvariti na intervjuu je 10 bodova.

**2. Prethodna provjera znanja i sposobnosti kandidata za radno mjesto pročelnik Upravnog odjela za zdravstvo, radno mjesto broj 224. iz Pravilnika i za radno mjesto pročelnik Upravnog odjela za hrvatske branitelje, udruge, demografiju i socijalnu politiku, radno mjesto broj 236. iz Pravilnika obuhvaća:**

a) pisano testiranje znanja iz područja navedenih u pravnim izvorima za pripremanje kandidata,

b) intervju.

Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 20 bodova.

Smatra se da je kandidat položio pisano testiranje ako je ostvario najmanje 50% bodova na provedenom testiranju. S kandidatom koji je položio pisano testiranje Povjerenstvo za provedbu javnog natječaja provest će intervju.

a) Pisano testiranje znanja iz područja navedenih u pravnim izvorima za pripremanje kandidata sastoji se od ukupno 30 pitanja. Bodovanje pisanog testiranja obaviti će se na način da broj točnih odgovora bude podijeljen s 3, što zaokruženo na cijeli broj daje broj bodova postignutih na pisanom testu. Maksimalan broj bodova koji kandidat može ostvariti na pisanom testiranju je 10 bodova.

b) Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje su podnijeli prijavu. Intervju se boduje na način da svaki član Povjerenstva boduje kandidata od 1 do 10, te se zbroj njihovih bodova dijeli s brojem članova Povjerenstva i dobiveni iznos čini (prosjek) bodovne ocjene. Maksimalan broj bodova koji kandidat može ostvariti na intervjuu je 10 bodova.

**IV. U nastavku donosimo još nekoliko informacija o javno natječajnom postupku:**

1. Molimo podnositelje u prijavi navesti sve podatke i priložiti svu traženu dokumentaciju naznačenu u javnom natječaju budući da manjak samo jednog dokumenta isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na javni natječaj.
2. Izvadak iz Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19) koji se odnosi na natječajni postupak dostupan je na linku

<https://zadarskazupanija.hr/images/izvadak_iz_zakona_2019.pdf>.

1. Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljen je na mrežnoj stranici Zadarske županije [www.zadarska-zupanija.hr](http://www.zadarska-zupanija.hr)

i na oglasnoj ploči Doma Županije dana 23. veljače 2022. godine.

 **ŽUPAN**

 **Božidar Longin, dipl. ing., v.r.**